b"\n_START_ARTICLE_\nEfecte Seebeck\n_START_PARAGRAPH_\nL\xe2\x80\x99efecte Seebeck \xc3\xa9s un efecte termoel\xc3\xa8ctric que fa que una agulla met\xc3\xa0l\xc2\xb7lica sigui desviada quan es posa entre dos conductors de diferent material soldats pels extrems i sotmesos a un gradient t\xc3\xa8rmic (vegeu figura). Fou descobert pel f\xc3\xadsic alemany Thomas Johann Seebeck el 1821. _NEWLINE_El fenomen es va explicar per l'aparici\xc3\xb3 d'un camp magn\xc3\xa8tic i tamb\xc3\xa9 per l'exist\xc3\xa8ncia del camp magn\xc3\xa8tic terrestre. No fou fins molt m\xc3\xa9s tard que hom va comprendre l'origen el\xc3\xa8ctric del fenomen: una difer\xc3\xa8ncia de potencial apareix a la soldadura de dos materials sotmesos a una difer\xc3\xa8ncia de temperatura. La utilitzaci\xc3\xb3 m\xc3\xa9s coneguda de l'efecte de Seebeck \xc3\xa9s la mesura de la temperatura amb l'ajut de termoparells. D'altra banda, aquest efecte \xc3\xa9s a la base de la generaci\xc3\xb3 d'electricitat per efecte termoel\xc3\xa8ctric.\n_START_SECTION_\nMesura del coeficient Seebeck\n_START_PARAGRAPH_\nA la pr\xc3\xa0ctica, el coeficient Seebeck nom\xc3\xa9s pot ser mesurat per un parell de materials, aix\xc3\xb2 fa que sigui necessari de disposar d'una refer\xc3\xa8ncia. Aix\xc3\xb2 vindr\xc3\xa0 facilitat per la propietat dels materials superconductors de tenir un coeficient Seebeck S nul. En efecte, l'efecte Seebeck est\xc3\xa0 relacionat amb el transport d'entropia pels transportadors de c\xc3\xa0rrega dintre del material (electrons o forats). Hist\xc3\xb2ricament, el valor de Sab mesurat fins a la temperatura cr\xc3\xadtica de Nb\xe2\x82\x83Sn (Tc=18K) per a un parell Pb-Nb\xe2\x82\x83Sn permet obtenir SPb fins a 18K. La mesura de l'efecte Thomson fins a la temperatura ambient permet obtenir SPb sobre tota la gamma de temperatura, aix\xc3\xb2 fa del plom un material de refer\xc3\xa8ncia.\n_START_SECTION_\nDispositiu experimental\n_START_PARAGRAPH_\nEl principi de la determinaci\xc3\xb3 del coeficient de Seebeck reposa sobre la determinaci\xc3\xb3 d'una difer\xc3\xa8ncia de potencial indu\xc3\xafda per una difer\xc3\xa8ncia de temperatura coneguda (vegeu esquema)._NEWLINE_Una mostra de la qual hom desconeix el coeficient de Seebeck(Sinconnu) es fixa entre un bany t\xc3\xa8rmic a la temperatura T, que evacua calor, i un escalfador a la temperatura T+dT que proporciona calor a la mostra. D'aquesta manera en sotmetre la mostra a un gradient de temperatura, apareix una difer\xc3\xa8ncia de potencial._NEWLINE_Dos termoparells del mateix material, generalment un aliatge d'or i ferro, de n\xc3\xadquel i crom o de coure i n\xc3\xadquel, dels quals es coneix el coeficient Seebeck (Sref) se solden sobre la mostra en els punts a i b. Aquests termoparells permeten al mateix temps mesurar els potencials V\xe2\x82\x90 i Vb i les temperatures T\xe2\x82\x90 i Tb. El coeficient Seebeck del material s'obtindr\xc3\xa0 a partir de la relaci\xc3\xb3:"